مَتّیٰ int
تانیشلیق
بو کیتاپ عیسانینگ شَگیردی مَتّیٰ طارافیندان یازیلدی. مَتّیٰ عیسی ساتاشمازیندان اُزال مالییات آلیانچیدی. اِمّا عیسی مسیح بیلِن بُلان ساتاشیق اُنونگ ناظارینی دونیَه باباتدا هِمیشِلیک اویتگِدیَر. عیسی اُنی اُز ایزینا دوشمَگه چاغیراندا، مَتّیٰ دِرِّو ایشینی گُیبِریپ، اُنونگ ایزینا دوشیَر. مَتّیٰ عیسی نیرَه گیتسه، اُنونگ بیلِن بیله گیدیَر و سُنگرا اُنونگ اُن ایکی رِسولینینگ بیری بُلیار.
مَتّیٰ اُز کیتابیندا کُنه عَهد یازغیلارینا ایز-ایزینا دِلیل گِتیریَر. اُل کیتابینی عیسانینگ نِسیل شِجِرهسینی بِیان اِتمِکدِن باشلایار. شِیله اِتمِک بیلِن، اُل عیسانینگ بیلدیرمِزلیکدِن پِیدا بُلمان، شُندا کُنه عَهدَّکی واعدالارا گُرَه دُغلاندیغینی بِلِّیَر. مَتّیٰ عیسانینگ مسیح دیگینی، اُنونگ پیغامبارلار اوستو بیلِن واعدا بِرلِن پاتیشاهدیغینی آیان اِدیَر. پیغامبارلار عیسی مسیحینگ داوود پیغامبارینگ نِسلیندِن دُغلوپ، خودایینگ پاتیشاهلیغینی بِرقارار اِتجِک نِجات بِریَندیگینی مونگلِرچه ییل اُزال آیدیپ گِچیپدیرلِر. مَتّیٰ اُزونینگ شاهات بُلان واقالارینی بِیان اِدیپ، عیسی مسیحینگ دُغرودان-دا خودایینگ اُغلودیغینی تاصدیقلایار.
مَتّیٰ خودایینگ پاتیشاهلیغی بارادا خاص کَن یازیار. اُل بو پاتیشاهلیغینگ گوندُغاردا، یا گونباتاردا، یا هایسیدیر باشغا بیر یِرده دَل-ده، آداملارینگ اُزلِرینی عیسی تابشیریپ، اُنگا یِتیشِن یِرلِرینده قاییم بُلیاندیغینی اُقییانلارینا معلیم اِدیَر. عیسی مسیحه ایمان گِتیریپ، اُنونگ تابشیریقلارینی بِرجای اِدیَن ایسلِندیک آدام دُغری دورموشدا یاشاپ، خودایینگ پاتیشاهلیغینی میراث آلیار.
مَتّیٰ اُز کیتابیندا عیسانی اُستاد دیییپ آدلاندیریار، سِبَبی عیسی مُقادِّس یازغیلاری هِمّه ایختییارلیلیق بیلِن آیان اِدیپ و خودایینگ پاتیشاهلیغینی شاهات حُکمونده بِیان اِدِردی.
ماضمونی
عیسی مسیحینگ نِسیل شِجِرهسی و دُغلوشی 1:1—2:23
یحیی پیغامبارینگ خیدماتی 3:1-12
عیسانینگ تَعمید بِریلمِگی و ایمتِحانلانماغی 3:13—4:11
عیسانینگ جِلیل وِلایاتینداقی خیدماتی 4:12—18:35
جِلیلدِن اورشلیمه چِنلی 19:1—20:34
اینگ آخیرقی هِفته و اورشلیم شَهرینه گیرمِگی 21:1—27:66
عیسانینگ اُلومی و دیرِلیشی 28:1-20
fur_Latn azb_Arab azb_Arab azb_Arab azb_Arab azb_Arab prs_Arab pes_Arab pbt_Arab azb_Arab pes_Arab azb_Arab azb_Arab azb_Arab